यह प्रक्षेत्र वर्ष 1947-48 में स्थापित हुआ है जो लखनऊ-दिल्ली राजमार्ग पर बाबूगढ़ छावनी से 5 किमी0 तथा हापुड़ से 13 किमी0 की दूरी पर स्थित है। प्रक्षेत्र की भूमि दोमट मिट्टी की अच्छे उत्पादन क्षमता वाली है। यहां पर हरियाना नस्ल की गाय का संरक्षण किया जाता है। कुक्कुट एवं अतिहिमीकृत वीर्य उत्पादन केन्द्र भी यहां स्थापित है। प्रक्षेत्र की भूमि पर सभी प्रकार की चारा एवं चारा बीज की फसलों का अच्छा उत्पादन होता है। प्रक्षेत्र पर विद्युत चालित नलकूपों द्वारा सिंचाई की जाती है।